58 



Soemoer Bandoeng eling kana pintonan rakana, dimana aja koleangkak di- 

 sada diloehoereunana tangtoe kasamboet perangna. 



Gantjang Nji Soemoer Bandoeng njipta salira kana angin leutik toeroen ka 

 dasar ing laoet, sartana Gangsa Wajang teu ningali, koe sabab ingkah ; rasana geus 

 kasamboet Langen Sari. 



Barang geus kapanggih, didoedoet ramboetna sakoeren bari nendjrag lemah 

 tiloe kali. Koredjat hoedang deui Raden Langen Sari, toeloej njaoer, pokna : „aeh, 

 Njai, geus lila atawa tatjan ?" 



Pokna Soemoer Bandoeng : „kaoela mah geus lila, engkang." 



Ti dinja Langen Sari toeloej nangtang deui perang ka Gangsa Wajang ; eng- 

 galna der perang deui. 



Demi lahirna Nji Salasa Wajang : „naha, noe paeh teh hiroep deui, mana kitoe 

 ge aja doeloerna noe ngahoeripkeun ; tjik, oerang tingali djelmana." 



Barang ditingali, tetela jen aja doeloerna, nja eta Nji Soemoer Bandoeng, 

 geuat dioedag koe Nji Salasa Wajang. Ana dioedag, Nji Soemoer Bandoeng loem- 

 pat ka leuweung nja njoempoet kana kaso. 



Ti dinja toeloej dikorehan koe Nji Salasa Wajang ; barang kapanggih der bae 

 dioeleng. 



Nji Salasa Wajang njambat ka Iboe dewata, njoehoenkeun ditoeroenan pakarang. 



Enggalna koe Iboe dipoeragan tiloe pakarang : hidji bedog, kadoea peso, 

 katiloe pedang. Ana ditelaskeun koe Nji Salasa Wajang ka Nji Soemoer Ban- 

 doeng, peso sakali kadoea leungit, bedog kitoe deui, pedang pon nja kitoe deui, 

 ditelaskeun sakali kadoea leungit, njoesoep ka salira Njai Soemoer Bandoeng. 



Sanggeus beak pakarang, Nji Salasa Wajang menta dibales. 



Soemoer Bandoeng toeloej bae males, ngadjedjek ka Nji Salasa Wajang. 



Barang didjedjek Nji Salasa Wajang, ber ngapoeng ka awang-awang, sabab 

 teu koeat nadahan djedjekna Nji Soemoer Bandoeng. 



Gantjangna disoesoel koe Nji Soemoer Bandoeng ka mega malang. Ana ka- 

 panggih, ditewak Nji Salasa Wajang, diasoepkeun kana pandjara beusi. Pandjara 

 beusi toeloej ditepak ka handap bari ditoetoerkeun koe Nji Soemoer Bandoeng 

 ti pandeuri. 



Pandjara ragrag kana Palaboehan boelan, nja eta hoeloe dajeuh nagri Koeta 

 Waringin. 



Pandjara ditoenda. Di hoeloe dajeuh, Nji Soemoer Bandoeng malikan rakana 

 noe keur perang di dasar ing laoetan. 



Katjaritakeun demi tjahjana Nji Soemoer Bandoeng mah geus ngendong bae 

 di nagara Koeta Waringin, tjahja teh moeroeb mantjoer tapi noe kagoengan tatjan 

 soemping. 



Kotjapkeun deui, Nji Soemoer Bandoeng lampahna geus soemping ka dasar ing 

 laoetan, malah njampak noe perang masih keneh bae. Ti dinja Soemoer Ban- 

 doeng njaoer ka toeang rakana, pokna : „akang, naha perang teh masih keneh 

 bae, katjek koe awewe, koering mah geus poegoeh toengtoengna. Tjik, atoeh, 

 ajeuna geura elingkeun beunang tapa teh." 



Langen Sari eling kana adjianana. Gangsa Wajang toeloej ditjandak dialoeng- 



